Strangers on a Train (cinta)

:*Iste articlo ye sobre una cinta estausunidense de cine negro d'intriga estrenada en 1951; ta atros usos, se veiga *'Strangers on a Train***.


***Strangers on a Train*** (títol orichinal en [[Idioma anglés|anglés]], en [[Idioma aragonés|aragonés]] ***Estranios en un tren***, estrenada en [[Aragón]] con o suyo títol traduciu enta lo [[Idioma castellano|castellano]] como ***Extraños en un tren**'') ye una [[cinta]] en [[blanco y negro]] de [[cine negro]] d'[[Cine d'intriga|intriga]] de [[cine estausunidense]] estrenada l'anyo [[1951]], dirichida por [[Alfred Hitchcock]] seguntes un [[guión adaptau]] por [[Raymond Chandler]] y [[Czenzi Ormonde]] (basau en a [[novela]] ''[[Strangers on a Train (novela)|Strangers on a Train]]'', que heba publicau [[Patricia Highsmith]] en l'anyo [[1950]]), con una [[banda sonora orichinal]] de [[Dimitri Tiomkin]], una [[dirección de fotografía]] de [[Robert Burks]] y una [[producción cinematogrfaica]] d'[[Alfred Hitchcock]] ta la [[productora cinematografica]] [[Transatlantic Pictures]]. Conta con un [[elenco]] d'[[actor]]s d'o cual en fan parte [[Farley Granger]], [[Ruth Roman]], [[Robert Walker]], [[Leo G. Carroll]], [[Patricia Hitchcock]], [[Kasey Rogers]], [[Marion Lorne]], [[Jonathan Hale]], [[Howard St. John]], [[John Brown]], [[Norma Varden]], [[Robert Gist]], [[John Doucette]] y [[Jack Cushingham]], entre d'atros.

Guy Haines ye un chugador de tenis que vive en [[Washington, DC]] y deseya [[Esvurcio|esvurciar-se]] d'a suya esposa promiscua, Miriam, ta fer [[voda]] con Anne Morton, filla d'un miembro d'o [[Senau d'os Estaus Unius]]. Cuan ye viachando en un [[tren]], lo reconoix Bruno Antony, qui sabendo d'a suya situación li proposa un plan: que intercambien [[asasinato]]s, asasinando él a Miriam y Guy a lo pai de Bruno, a qui iste odia. Ta sacar-se a Bruno de dencima, Guy aparenta que li intresa lo plan, pero marcha a escape, tan rapedo que mesmo deixa un [[encendedor]] ixuplidau. Guy yera viachando dende [[Washington, DC]] enta [[Metcalf]] ([[Illinois]]) ta pagar-li a Miriam os [[diners]] que ista li heba desichiu ta pagar a un [[avogau]] ta l'esvurcio, pero cuan ha recibiu os diners li diz que no quiere esvurciar-se y lo menaza con declarar que él ye lo pai d'o fillo que aspera, en estar [[Embarazo|embarazada]]. Ixa nueit, Bruno sigue a Miriam enta un [[parque d'atraccions]] a on l'asasina, mientres que Guy Torna enta Washington, DC en tren. Dimpués, Bruno informa a Guy de que ha asasinau a Miriam y le desiche que cumpla con lo que él creye que ha estau o tracto entre toz dos. Cuan Guy visita a la familia Morton, li confirman que su muller ha estau asasinada y li dicen que él estará lo primer sospeitoso ta la [[Policía]], en beneficiar-se d'a muerte de Miriam. Amás, cuan a policía interroga a Guy y iste explica que en o momento de l'asasinato él yera dentro d'un tren, no consigue confirmar con testigos ixa afirmación. Bruno prencipia a perseguir a Guy por tot Washington, DC ta menazar-lo, dica lo punto que a la fin Anne sospeita y Bruno se veye obligau a contar-li tot, y Anne marcha enta casa d'a mai de Bruno ta explicar-li que su fillo ye un asasino, pero descubre que ista ya no ye en buen estau mental. Cuan Bruno menaza a Guy con deixar o suyo encendedor en o parque d'atraccions ta incrimniar-lo, Guy marcha enta ixe lugar ta impedir-lo.

A cinta s'ambienta en a suya epoca actual ([[1951]]) en [[Metcalf]] ([[Illinois]]) y [[Washington, DC]], y las suyas escenas se filmoron en [[Nueva York]] ([[Nueva York (estau)|Nueva York]]), [[Danbury (Connecticut)|Danbury]] ([[Connecticut]]), [[Los Angeles]] ([[California]]) y [[Washington, DC]], amás d'en os [[Warner Brothers Burbank Studios]] en [[Burbank]], tamién en California.

Se tracta d'una cinta que ha recibiu bels [[Lista de premios cinematograficos|premios]] y nominacions, en destacando una nominación a lo [[Premio Oscar a la Millor Fotografía]] en [[1952]] mientres a [[24ena edición d'os Premios Oscar|24<sup>ena</sup> edición]] d'os [[Premios Oscar]].

== Elenco ==


== Se veiga tamién ==
* [[Cine en 1951]].
* [[Cintas de 1951]].

== Referencias ==


== Vinclos externos ==

*  [https://www.imdb.com/title/tt0044079/ ''Strangers on a Train''] en [[Internet Movie Database]].
*  [https://catalog.afi.com/Catalog/moviedetails/50311 ''Strangers on a Train''] en l**American Film Institute Catalog* de l*'American Film Institute''.